b'\n_START_ARTICLE_\nSedimentologija\n_START_SECTION_\nOsnovni principi sedimentologije\n_START_PARAGRAPH_\nCilj sedimentologije, \xc5\xa1tudije sedimentov, je pridobiti informacije o pogojih, ob katerih se je sediment odlo\xc5\xbeil in o povezavi med posameznimi sedimentnimi sekvencami in njihovim razvojem. Znanstvene osnove so princip uniformitarizma, ki pravi, da so se sedimentne kamnine iz preteklosti odlagale na  enak na\xc4\x8din, kot se odlagajo sedimenti danes._NEWLINE_Pogoji, ob katerih nastajajo sedimentne kamnine so shranjeni v kamnini, v obliki razli\xc4\x8dnih tekstur, fosilov in posameznih mineralov. Sedimentne kamnine odra\xc5\xbeajo vse dogodke, ki so delovali na sediment v preteklosti, provienenco sedimentnega materiala in diagenezo, ki je delovala nanj._NEWLINE_Princip superpozicije pravi, da je starej\xc5\xa1a kamnina vedno pod mlaj\xc5\xa1o. V idealnih primerih to tudi velja, v naravi pa je pogosto, da so kamnine deformirane, nagubane, prelomljene in preme\xc5\xa1\xc4\x8dene. Razli\xc4\x8dne teksture in druge indikatorje, ki jih lahko najdemo v sedimentnih kamninah, nam pomagajo ugotoviti prvotni polo\xc5\xbeaj kamnine in razvozlati deformacije na tistem obmo\xc4\x8dju._NEWLINE_Za analiziranje gubanja v sedimentnih kamninah se uporablja princip prvotne horizontalnosti. Ta pravi, da je sedimentna kamnina odlo\xc5\xbeena v horizontalni legi. Obstajajo izjeme,ki pa so izredno redke. Na podlagi tega principa lahko razvozlamo gubanje in interpretiramo informacije, ki jih nosijo kamnin._NEWLINE_Princip lateralne kontionuitete pravi, da se sedimentna kamnina \xc5\xa1iri lateralno v vse smeri, dokler ni prekinjena s fizi\xc4\x8dnim objektom ali topografijo._NEWLINE_Princip sekanja struktur pa pravi, da je  objekt, ki seka kamnino, ali intrudira vanjo, mlaj\xc5\xa1i od kamnine katero je sekal.'